b'\n_START_ARTICLE_\nDass\n_START_PARAGRAPH_\nDass og Dundas er en norsk slekt med opprinnelse i Skottland. Til slekten h\xc3\xb8rte den kjente dikteren Petter Dass.\n_START_SECTION_\nHistorikk\n_START_PARAGRAPH_\nSlekten kom til Norge med Peter Dundas/Don Dass (\xe2\x80\xa0 1653), som etter et opphold i Bergen ble handelsmann p\xc3\xa5 Nord-Her\xc3\xb8y p\xc3\xa5 Helgeland. Han giftet seg med Maren Petersdatter Falch, datter av fogd og godseier Peter Jacobsen Falch og Anna Jonsdotter og dessuten etterkommer av Adrian Rockertsen Falkener. Deres barn var (1) prest og dikter Peter Petersen Dass, oppkalt etter morfaren, men i nyere tid bedre kjent under navnet Petter Dass, (2) sorenskriver Jacob Petersen Dass og (3) Benjamin Petersen Dass._NEWLINE_Peter Petersen Dass var innehaver av Alstahaug prestegjeld, i sin tid ett av de rikeste i Nordlandene. Hans s\xc3\xb8nn var prost og sokneprest Anders Petersen Dass. Anders Petersen Dass hadde en rekke s\xc3\xb8nner, nemlig (1) prest Lorentz Andersen Dass, Trondenes, (2) godseier Peter Andersen Dass, (3) byfogd Albert Christian Andersen Dass, Bergen, (4) Andreas Andersen Dass, Numedal, (5) viselagmann Jacob William Andersen Dass, og (6) Peter Christian Andersen Dass._NEWLINE_Jacob Petersen Dass hadde s\xc3\xb8nnen S\xc3\xb8ren Jacobsen Dass, som var sorenskriver og godseier p\xc3\xa5 Austr\xc3\xa5tt._NEWLINE_Benjamin Petersen Dass hadde s\xc3\xb8nnene (1) lensmann Jacob Benjaminsen Dass og (2) Peter Benjaminsen Dass. Jacob Benjaminsen Dass var far til (1) rektor Benjamin Jacobsen Dass, (2) skipper og handelsmann Peter Jacobsen Dass, (3) Lorentz Jacobsen Dass og (4) Carsten Jacobsen Dass._NEWLINE_Peter Jacobsen Dass var gift med Adelus Christensdatter Mechlenborg, hvis familie i generasjoner hadde sittet p\xc3\xa5 Lur\xc3\xb8y g\xc3\xa5rd. Fra dette parets s\xc3\xb8nn Christen Petersen Dass stammer godseierslekten Dass, senere Dundas, p\xc3\xa5 Lur\xc3\xb8ya. Christen Petersen Dass giftet seg med Stinchen Catharina Isachsdatter Coldevin, hvis far var Isach J\xc3\xb8rgen Mortensen Coldevin, eier av D\xc3\xb8nnesgodset. Deres s\xc3\xb8nn Isach J\xc3\xb8rgen Coldevin hadde flere barn, blant andre Daniel Str\xc3\xb8m Isachsen Dass og Christiane Cathrine Isachsdatter Dass, Christian Selmers svigermor. Godseier Daniel Str\xc3\xb8m Dass gikk tilbake til slektsnavnet i dets opprinnelige form, Dundas. Fra ham stammer f\xc3\xb8lgelig slektsgrenen med dette navnet.\n_START_SECTION_\nNavn\n_START_PARAGRAPH_\nDundas er en skotsk klan. Navnet best\xc3\xa5r av ordene \xe2\x80\x9ed\xc3\xb9n deas\xe2\x80\x9c, som p\xc3\xa5 skotsk-g\xc3\xa6lisk betyr \xe2\x80\x9es\xc3\xb8rlig fort\xe2\x80\x9c._NEWLINE_Pr. den 1. januar 2012 har 46 personer Dundas som etternavn. Navnet Dass har f\xc3\xa6rre enn tre b\xc3\xa6rere.'